*1. melléklet a 370/2011. (XII. 31.) Korm. rendelethez**[140](http://njt.hu/cgi_bin/njt_doc.cgi?docid=143099.324483" \l "foot140)*

**NYILATKOZAT**

A) Alulírott Kristóf Andrea, a Kunfehértói Polgármesteri Hivatal költségvetési szerv vezetője jogi felelősségem tudatában kijelentem, hogy az előírásoknak megfelelően 2017 évben/időszakban az általam vezetett költségvetési szervnél gondoskodtam

–     a belső kontrollrendszer kialakításáról, valamint szabályszerű, eredményes, gazdaságos és hatékony működéséről,

–     olyan szervezeti kultúra kialakításáról, amely biztosítja az elkötelezettséget a szervezeti célok és értékek iránt, valamint alkalmas az integritás érvényesítésének biztosítására,

–     a költségvetési szerv vagyonkezelésébe, használatába adott vagyon rendeltetésszerű használatáról, az alapító okiratban megjelölt tevékenységek jogszabályban meghatározott követelményeknek megfelelő ellátásáról,

–     a rendelkezésre álló előirányzatok célnak megfelelő felhasználásáról,

–     a költségvetési szerv tevékenységében a hatékonyság, eredményesség és a gazdaságosság követelményeinek érvényesítéséről,

–     a tervezési, beszámolási, információszolgáltatási kötelezettségek teljesítéséről, azok teljességéről és hitelességéről,

–     a gazdálkodási lehetőségek és a kötelezettségek összhangjáról,

–     az intézményi számviteli rendről,

–     olyan rendszer bevezetéséről, amely megfelelő bizonyosságot nyújt az eljárások jogszerűségére és szabályszerűségére vonatkozóan, biztosítja az elszámoltathatóságot, továbbá megfelel a hazai és közösségi szabályoknak,

–     arról, hogy a vezetők a szervezet minden szintjén tisztában legyenek a kitűzött célokkal és az azok elérését segítő eszközökkel annak érdekében, hogy végre tudják hajtani a meghatározott feladatokat és értékelni tudják az elért eredményeket. E tevékenységről a vezetői beszámoltatás rendszerén keresztül folyamatos információval rendelkeztem, a tevékenységet folyamatosan értékeltem.

A vonatkozó jogszabályok belső kontrollrendszerre vonatkozó előírásainak az alábbiak szerint tettem eleget:

Kontrollkörnyezet: 2017. évben elkészültek a hiányzó szabályzatok, a már meglévők átdolgozásra, aktualizálásra kerültek. A stratégiai terv elkészítése előtt kockázatelemzésre került sor, mely eredménynek a figyelembe vételével került sor a terv összeállítására. A munkatársak szakmai tudása, felkészültsége a folyamatos kötelező és fakultatív továbbképzésekkel biztosított. A közszolgálati tisztviselők továbbképzéséről szóló 272/2012. (IX.28) Korm. rendelet alapján 2017-ben minden köztisztviselőnek – a jogszabály szerinti néhány kivételtől eltekintve – kötelező továbbképzésen kellett részt vennie. A továbbképzéseket elsősorban e-learning formájában kellett teljesíteni a Közigazgatási Továbbképzési és Vizsga portálon keresztül. A hivatalnál kialakításra került és működik, a közszolgálati tisztviselők egyéni teljesítményértékeléséről szóló kormányrendelet szerinti teljesítmény-értékelési rendszer.

Integrált kockázatkezelési rendszer: az önkormányzat a Stratégiai tervét és éves ellenőrzési tervét a kockázatelemzés eredményének figyelembevételével állította össze.

Kontrolltevékenységek: A kontrolltevékenységek biztosítják a kockázatok kezelését, hozzájárulnak a szervezet céljainak eléréséhez. Ezek azok az elvek és eljárások, amelyeket a kockázatok meghatározása és a szervezet céljainak elérése érdekében alakítanak ki. A kontrolltevékenységeket kisebb hibáktól eltekintve az önkormányzat működteti, a hiányosságok megszüntetésére a kollégák fokozott figyelmet fordítanak. A pénzügyi kihatású döntések dokumentumainak elkészítése, ellenjegyzése, jóváhagyása, a könyvvezetés és beszámolás során biztosított a folyamatba épített, előzetes, utólagos és vezetői ellenőrzés néhány kivételtől eltekintve.

Információs és kommunikációs rendszer: A külső kommunikáció egyik eszköze az Önkormányzat hivatalos honlapja. Az Önkormányzat a közérdekű vagy közérdekből nyilvános adatokat hivatalos honlapján teszi közzé. Jól működő belső kommunikációs eszközök a közös belső hálózat és az elektronikus levelezés, melyek előtérbe kerülnek tájékoztatás, feladatkiosztás és szervezési feladatok eszközeként is. A közös belső hálózatról számtalan dokumentum megismerhető, letölthető, mely elősegíti a hivatal munkatársainak napi tevékenységét. A jogszabályokban előírt időközi, éves, havi és egyéb adatszolgáltatások néhány kivételtől eltekintve határidőre, de megfelelő minőségben teljesítésre kerültek.

Nyomon követési rendszer (monitoring): Kialakításra került az operatív tevékenységek keretében megvalósuló belső kontrollrendszer, valamint a független belső ellenőrzés megszervezése és ezek működtetése. A belső ellenőrzés az ellenőrzési jelentésekben a vizsgálat során feltárt hibák, hiányosságok kiküszöbölésére javaslatokat fogalmazott/fogalmaz meg az ellenőrzött szervek felé.

Kijelentem, hogy a benyújtott beszámolók a jogszabályi előírások szerint a valóságnak megfelelően, átláthatóan, teljes körűen és pontosan tükrözik a szóban forgó pénzügyi évre vonatkozó kiadásokat és bevételeket.

Az általam vezetett költségvetési szerv gazdasági vezetője eleget tett tárgyévben esedékes továbbképzési kötelezettségének a belső kontrollok témakörében:

igen-nem

Kelt:

P. H.

........................
aláírás

A költségvetési intézmény és a Kunfehértói Polgármesteri Hivatal között létrejött Munkamegosztási Megállapodás alapján a fenti nyilatkozatban foglaltakkal egyetértek:

Mosolyvár Óvoda :………………………….Harnóczi Erzsébet